கிருஷ்ணா மெஸ் முன்பாக அண்ணாச்சியே சிகரெட், பழங்கள் போன்றவை விற்கும் பெட்டிக்கடையையும் நடத்தி வந்தார். ஓட்டலின் கல்லாவில் உட்கார்ந்திருக்கும் அண்ணாச்சிக்கு நேர் எதிரில் அவர் பார்வைக்கு படும்படி பெட்டிக்கடையை அமைத்திருந்தார். பெட்டிக்கடைக்கென்று தனியாய் ஆளெதுவும் நியமிக்காமல் அண்ணாச்சியே அதையும் கவனித்துக் கொண்டதால் அப்படியொரு ஏற்பாடு. பெட்டிக்கடையை அண்ணாச்சியின் பார்வையில் படும்படி அமைத்துக் கொண்டதால் அதற்கு வாடிக்கையாளர் எவரேனும் வந்தால் கல்லாவில் இருந்து எழுந்து பெட்டிக்கடைக்குச் சென்று அதை கவனித்துத் திரும்புவார் அண்ணாச்சி. பெரும்பாலும் ஓட்டலில் சாப்பிடுவோரே பெட்டிக்கடைக்கும் வாடிக்கையாளரென்பதால் அண்ணாச்சிக்கு இரண்டையும் கவனித்துக் கொள்வதில் பெரிதாய்ச் சிரமமில்லை.